Avtokefal

Avtokefal ( "özünə başçılıq etmək";  "özü" +  "baş" sözlərindən) — digər yerli kilsələrdən inzibati müstəqilliyi nəzərdə tutan yerli kilsə statusu. Avtokefal kilsəyə patriarx, arxiyepiskop və ya mitropolit tituluna (sanına) malik yepiskop rəhbərlik edir.Dr. Lewis J. Patsavos, Ph.D. Unity and Autocephaly: Mutually Exclusive? 

Bu termin pravoslav və qədim şərqi kilsələrinə münasibətdə istifadə olunur. İlk avtokefal kilsələr Bizans imperiyası vilayətlərində patriarxatlar və mitropoliyaların ayrılma prosesi zamanı meydana gəldi.

Avtokefal statusu kilsə muxtariyyəti ilə qarışdırılmamalıdır.

Qədim dövrlərdə avtokefal birbaşa patriarxa tabe olan və yerli mitropolitdən asılı olmayan arxiyepiskopluğa deyilirdi.

 Avtokefal pravoslav kilsələr 
Konstantinopol Pravoslav Kilsəsində qəbul olunan diptixə əsasən, hazırda 15 avtokefal pravoslav kilsəsi mövcuddur (onların 14-ü hamı tərəfindən tanınır və biri qismən tanınmış kilsədir), onlar  aşağıdakı şərəf iyerarxiyasında yerləşirlər:

 Konstantinopol (7 milyon nəfər)
 Aleksandriya (1 milyon nəfər)
 Antioxiya (1,5 milyon nəfər)
 Yerusəlim (156 min nəfər)
 Rus (160 milyon nəfər)
 Serb (8 milyon nəfər)
 Rumın (20 milyon nəfər)
 Bolqar (8 milyon nəfər)
 Gürcü (3 milyon nəfər)
 Kipr (500 min nəfər)
 Yunan (10 milyon nəfər)
 Polyak (1 milyon nəfər)
 Albaniya (700 min nəfər)
 Çex və slovak (74 min nəfər)
 Ukrayn

 Avtokefal qədim şərq kilsələri 
 Kopt Pravoslav Kilsəsi
 Efiopiya Pravoslav Kilsəsi
 Erməni Həvari kilsəsi
 Eritreya Pravoslav Kilsəsi
 Süryani Pravoslav Kilsəsi
 Maliankara Pravoslav Kilsəsi (Hindistan)

 İstinadlar 

Kateqoriya:Xristian terminologiyası
Kateqoriya:Ekklesiologiya
Kateqoriya:Şərqi ortodoksallıq